CELEX: 32022D0620(02)
Language: ga
Date: 2022-06-07 00:00:00
Title: Cinneadh ón gCoimisiún an 7 Meitheamh 2022 maidir le rannpháirtíocht Údarás Rialála Náisiúnta na hÚcráine i gComhlacht na Rialálaithe Eorpacha um Chumarsáid Leictreonach 2022/C 236/05

20.6.2022   
               
               
                  GA
               
               
                  Iris Oifigiúil an Aontais Eorpaigh
               
               
                  C 236/98
               
            
         CINNEADH ÓN gCOIMISIÚN
         an 7 Meitheamh 2022
         maidir le rannpháirtíocht Údarás Rialála Náisiúnta na hÚcráine i gComhlacht na Rialálaithe Eorpacha um Chumarsáid Leictreonach
         (2022/C 236/05)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         De bharr an mhéid seo a leanas:
         
                     (1)
                  
                  
                     Liostaítear in Airteagal 17(1) den Chonradh ar an Aontas Eorpach na cumhachtaí atá ag an gCoimisiún agus foráiltear leis go háirithe go bhfuil an Coimisiún le leas ginearálta an Aontais a chur chun cinn agus tionscnaimh iomchuí a ghlacadh chuige sin, feidhmeanna comhordaitheacha, feidhmiúcháin agus bainistíochta mar a leagtar síos sna Conarthaí a fheidhmiú, agus ionadaíocht sheachtrach an Aontais a áirithiú, cé is moite den chomhbheartas eachtrach agus slándála agus de chásanna eile dá bhforáiltear sna Conarthaí.
                  
               
                     (2)
                  
                  
                     De bhun Airteagal 35(2) de Rialachán (AE) 2018/1971 ó Pharlaimint na hEorpa agus ón gComhairle (1), tá Bord Rialálaithe agus meithleacha Chomhlacht na Rialálaithe Eorpacha um Chumarsáid Leictreonach (“BEREC”) chomh maith le Bord Bainistíochta Oifig BEREC oscailte do rannpháirtíocht údarás rialála tríú tíortha a bhfuil an phríomhfhreagracht orthu i réimse na cumarsáide leictreonaí, i gcásanna ina bhfuil comhaontuithe chuige sin déanta ag na tríú tíortha sin leis an Aontas. Leis an bhforáil sin, foráiltear freisin go bhforbrófar, faoi fhorálacha ábhartha na gcomhaontuithe sin, socruithe oibre lena sonrófar, go háirithe, cineál, méid agus modh na rannpháirtíochta a bheidh ag údaráis rialála na dtríú tíortha sin lena mbaineann, gan ceart a bheith acu vóta a chaitheamh maidir le hobair BEREC agus Oifig BEREC, lena n-áirítear forálacha a bhaineann le rannpháirtíocht sna tionscnaimh a chuireann BEREC i gcrích, ranníocaíochtaí airgeadais agus foireann Oifig BEREC.
                  
               
                     (3)
                  
                  
                     De bhun Airteagal 124 den Chomhaontú Comhlachais idir an tAontas Eorpach agus a Bhallstáit, de pháirt amháin, agus an Úcráin, den pháirt eile (“an Comhaontú Comhlachais”) (2), tá gealltanas tugtha ag an Úcráin go n-áiritheoidh sí go luífidh na dlíthe atá aici faoi láthair agus na dlíthe a bheidh aici amach anseo, maidir leis an gcumarsáid leictreonach, de réir a chéile le acquis an Aontais dá dtagraítear in Iarscríbhinn XVII a ghabhann leis an gComhaontú Comhlachais; tugadh an Iarscríbhinn sin cothrom le dáta (3).
                  
               
                     (4)
                  
                  
                     De bhun Airteagal 392 den Chomhaontú Comhlachais, oibreoidh na Páirtithe i gcomhar “agus é d’aidhm acu creat rialála cuimsitheach a fhorbairt agus feidhmiú éifeachtúil (...) na margaí cumarsáide leictreonaí a áirithiú”, agus de bhun Airteagal 394(1) den Chomhaontú Comhlachais, “cuirfidh siad comhfhogasú do dhlí agus creat rialála an Aontais chun cinn de réir a chéile” sa réimse seo. Ina theannta sin, foráiltear le hAirteagal 393 den Chomhaontú Comhlachais “go gcuirfidh na Páirtithe comhar chun cinn i réimse na cumarsáide idir rialálaí náisiúnta na hÚcráine agus rialálaithe náisiúnta an Aontais Eorpaigh”.
                  
               
                     (5)
                  
                  
                     Is léir ó aidhm agus cuspóir fhorálacha an Chomhaontaithe Comhlachais agus ó Fhoscríbhinn XVII-3 a ghabhann leis go dtugann an tAontas agus an Úcráin gealltanas maidir le comhar rialála agus é mar aidhm aige dlíthe na hÚcráine maidir le cumarsáid leictreonach a chomhfhogasú do acquis an Aontais, aidhm a bhfuil ról tábhachtach ag BEREC ina leith. Is léir freisin go ndéanfadh rannpháirtíocht údarás rialála náisiúnta na hÚcráine in obair BEREC agus Oifig BEREC an próiseas a éascú a thuilleadh.
                  
               
                     (6)
                  
                  
                     Dá bhrí sin, tá comhaontú déanta ag an Aontas agus ag an Úcráin de réir bhrí Airteagal 35(2) de Rialachán (AE) 2018/1971.
                  
               
                     (7)
                  
                  
                     I bhfianaise spéis an Aontais sa chomhar leis an Úcráin a neartú agus i nglacadh acquis an Aontais ag an Úcráin i réimse na cumarsáide leictreonaí a chothú, is iomchuí rannpháirtíocht údarás rialála náisiúnta na hÚcráine i mBord Rialálaithe agus meithleacha BEREC agus i mBord Bainistíochta Oifig BEREC a cheadú agus is iomchuí socruithe oibre a bhunú chuige sin,
                  
               TAR ÉIS A CHINNEADH MAR A LEANAS:
         
            Airteagal 1
            Féadfaidh údarás rialála náisiúnta na hÚcráine, ar a bhfuil an phríomhfhreagracht maoirseacht a dhéanamh ar fheidhmiú na margaí le haghaidh líonraí agus seirbhísí cumarsáide leictreonaí ó lá go lá, a bheith rannpháirteach, gan ceart vótála a bheith aige, i mBord Rialálaithe agus meithleacha Chomhlacht na Rialálaithe Eorpacha um Chumarsáid Leictreonach (“BEREC”) agus i mBord Bainistíochta Oifig BEREC.
            Leagtar amach na Téarmaí Tagartha maidir le rannpháirtíocht údarás rialála náisiúnta na hÚcráine san Iarscríbhinn.
         
         
            Airteagal 2
            Tiocfaidh an Cinneadh seo i bhfeidhm lá a ghlactha.
         
         
            Arna dhéanamh sa Bhruiséil, 7 Meitheamh 2022.
            
               
                  Thar ceann an Choimisiúin
               
               Thierry BRETON
               
                  Comhalta den Choimisiún
               
            
         
         
            (1)  Rialachán (AE) 2018/1971 ó Pharlaimint na hEorpa agus ón gComhairle an 11 Nollaig 2018 lena mbunaítear Comhlacht na Rialálaithe Eorpacha um Chumarsáid Leictreonach (BEREC) agus Gníomhaireacht Tacaíochta BEREC (Oifig BEREC) lena leasaítear Rialachán (AE) 2015/2120 agus lena n-aisghairtear Rialachán (CE) Uimh. 1211/2009 (IO L 321, 17.12.2018, lch. 1).
         
            (2)  IO L 161, 29.5.2014, lch. 3.
         
            (3)  Cinneadh Uimh. 1/2021 ón gCoiste Comhlachais idir an tAontas Eorpach agus an Úcráin i ndáil le Cumraíocht Trádála an 22 Samhain 2021 lena leasaítear Foscríbhinn XVII-3 (Rialacha is infheidhme maidir le seirbhísí teileachumarsáide), Foscríbhinn XVII-4 (Rialacha is infheidhme maidir le seirbhísí poist agus cúiréireachta) agus Foscríbhinn XVII-5 (Rialacha is infheidhme maidir le hiompar idirnáisiúnta muirí) d’Iarscríbhinn XVII a ghabhann leis an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt amháin, agus an Úcráin, den pháirt eile [2021/2219] (IO L 447, 14.12.2021, lch. 23).
      
      
         
            IARSCRÍBHINN
            TÉARMAÍ TAGARTHA
            1.   Rannpháirtíocht i mBord Rialálaithe BEREC
            
            
                     
                        (1)
                     
                     
                        Féadfaidh údarás rialála náisiúnta na hÚcráine a bheith rannpháirteach, gan ceart vótála a bheith aige, in obair Bhord Rialálaithe BEREC.
                     
                  
                     
                        (2)
                     
                     
                        Ceapfaidh údarás rialála náisiúnta na hÚcráine ionadaí chun bheith rannpháirteach i bpléití Bhord Rialálaithe BEREC agus is é ceann an údaráis rialála náisiúnta, nó comhalta dá chomhlacht coláisteach nó an t-ionadaí ar cheachtar acu a bheidh san ionadaí a cheapfar.
                     
                  
                     
                        (3)
                     
                     
                        Ceapfaidh údarás rialála náisiúnta na hÚcráine comhalta malartach freisin, a chuirfear in ionad an ionadaí nuair a bheidh sé as láthair. Ceann an údaráis rialála náisiúnta, nó comhalta dá chomhlacht coláisteach, nó an t-ionadaí ar cheachtar acu, nó ball foirne an údaráis rialála náisiúnta a bheidh sa chomhalta malartach a cheapfar.
                     
                  
                     
                        (4)
                     
                     
                        Ceapfar ionadaí ó údarás rialála náisiúnta na hÚcráine agus an comhalta malartach i bhfianaise a gcuid eolais i réimse na cumarsáide leictreonaí, agus scileanna ábhartha bainistíochta, riaracháin agus buiséadacha á gcur san áireamh. Chun an tairbhe is mó is féidir a bhaint as a rannpháirtíocht, déanfaidh an t-údarás rialála náisiúnta iarrachtaí ráta athraithe a ionadaithe a theorannú agus, i gcás inar féidir, ráta athraithe a chomhaltaí malartacha a theorannú freisin.
                     
                  
                     
                        (5)
                     
                     
                        Beidh sé de cheart ag rannpháirtí údarás rialála náisiúnta na hÚcráine tuairim a thabhairt le linn gach plé, bíodh sin ar siúl i gcruinniú de chuid Bhord Rialálaithe BEREC nó trí bhíthin aon mhodha eile. Déanfar an tuairim sin a thaifeadadh go cuí sna miontuairiscí, de réir rialacha agus chleachtais oibre Bhord Rialálaithe BEREC.
                     
                  
                     
                        (6)
                     
                     
                        Cuirfear ainm ionadaí údarás rialála náisiúnta na hÚcráine agus ainm an chomhalta mhalartaigh ar an liosta de chomhaltaí Bhord Rialálaithe BEREC arna fhoilsiú i gcomhréir le hAirteagal 7(5) de Rialachán (AE) 2018/1971 ó Pharlaimint na hEorpa agus ón gComhairle (1).
                     
                  
                     
                        (7)
                     
                     
                        Agus ionadaí údarás rialála náisiúnta na hÚcráine nó an comhalta malartach rannpháirteach in obair Bhord Rialálaithe BEREC, ní iarrfaidh sé treoracha ar aon rialtas, institiúid, duine nó comhlacht ar bith ná ní ghlacfaidh sé treoracha uathu.
                     
                  2.   Rannpháirtíocht sna Meithleacha
            
            
                     
                        (1)
                     
                     
                        Féadfaidh údarás rialála náisiúnta na hÚcráine saineolaithe a ainmniú chun bheith rannpháirteach i Meithleacha BEREC.
                     
                  
                     
                        (2)
                     
                     
                        Féadfaidh na saineolaithe sin a bheith rannpháirteach i ngníomhaíochtaí uile na Meithleacha, i gcomhréir le rialacha agus cleachtais oibre BEREC. Féadfaidh siad tuairim a thabhairt i ngach malartú, bíodh sin i gcruinniú de na Meithleacha nó trí bhíthin aon mhodha eile.
                     
                  3.   Rannpháirtíocht i mBord Bainistíochta Oifig BEREC
            
            
                     
                        (1)
                     
                     
                        Féadfaidh údarás rialála náisiúnta na hÚcráine a bheith rannpháirteach, gan ceart vótála a bheith aige, in obair Bhord Bainistíochta Oifig BEREC.
                     
                  
                     
                        (2)
                     
                     
                        Ceapfaidh údarás rialála náisiúnta na hÚcráine an duine a cheapfar ina ionadaí i mBord Rialálaithe BEREC chun bheith rannpháirteach in obair Bhord Bainistíochta Oifig BEREC, nó duine seachas an ionadaí ar Bhord Rialálaithe BEREC as measc cheann an údaráis rialála náisiúnta, nó comhalta dá chomhlacht coláisteach nó an ionadaí ar cheachtar acu.
                     
                  
                     
                        (3)
                     
                     
                        Ceapfaidh údarás rialála náisiúnta na hÚcráine, mar chomhalta malartach, an duine a cheapfar mar chomhalta malartach don ionadaí i mBord Rialálaithe BEREC nó duine eile as measc cheann an údaráis rialála náisiúnta, nó comhalta dá chomhlacht coláisteach, an ionadaí ar cheachtar acu, nó foirne an údaráis rialála náisiúnta, comhalta malartach a ghlacfaidh ionad an ionadaí nuair a bheidh sé as láthair.
                     
                  
                     
                        (4)
                     
                     
                        Beidh sé de cheart ag rannpháirtí údarás rialála náisiúnta na hÚcráine tuairim a thabhairt le linn gach plé, bíodh sin ag cruinniú de chuid Bhord Bainistíochta Oifig BEREC nó trí bhíthin aon mhodha eile. Déanfar an tuairim sin a thaifeadadh go cuí sna miontuairiscí, de réir rialacha agus chleachtais oibre Bhord Bainistíochta Oifig BEREC.
                     
                  
                     
                        (5)
                     
                     
                        Cuirfear ainm ionadaí údarás rialála náisiúnta na hÚcráine agus ainm an chomhalta mhalartaigh ar an liosta de chomhaltaí Bhord Bainistíochta Oifig BEREC arna fhoilsiú i gcomhréir le hAirteagal 15(4) de Rialachán (AE) 2018/1971.
                     
                  
                     
                        (6)
                     
                     
                        Agus ionadaí údarás rialála náisiúnta na hÚcráine nó an comhalta malartach rannpháirteach in obair Bhord Bainistíochta Oifig BEREC, ní iarrfaidh sé treoracha ar aon rialtas, institiúid, duine nó comhlacht ar bith ná ní ghlacfaidh sé treoracha uathu.
                     
                  4.   Dearbhuithe Leasa
            
            
                     
                        (1)
                     
                     
                        Déanfaidh ionadaithe údarás rialála náisiúnta na hÚcráine, chuig Bord Rialálaithe BEREC agus chuig Bord Bainistíochta Oifig BEREC, agus a gcomhaltaí malartacha dearbhú i scríbhinn ina léireofar a ngealltanais agus ina léireofar nach ann nó gurb ann d’aon leas díreach nó indíreach a bhféadfaí a mheas ina thaobh go mbainfeadh sé dá neamhspleáchas.
                     
                  
                     
                        (2)
                     
                     
                        Déanfar na dearbhuithe sin tráth a rachaidh siad i mbun freagrachtaí agus foilseofar iad. Beidh siad cruinn agus iomlán, agus déanfar iad a thabhairt cothrom le dáta i gcás ina mbeadh riosca ann go bhféadfaí a mheas go mbeadh aon leas díreach nó indíreach ann a bheadh dochrach do neamhspleáchas an duine a dhéanfaidh an dearbhú.
                     
                  5.   Soláthar Foirne
            
            Féadfaidh Oifig BEREC leas a bhaint as baill foirne ón Úcráin, lena n-áirítear saineolaithe náisiúnta ar iasacht agus baill foirne eile nach bhfuil fostaithe ag Oifig BEREC, de bhun cinnidh a eiseoidh Bord Bainistíochta Oifig BEREC.
            6.   Ranníocaíocht airgeadais ó Údarás Rialála Náisiúnta na hÚcráine le hOifig BEREC
            
            
                     
                        (1)
                     
                     
                        I gcomhréir le pointí 1, 2 agus 3 den Iarscríbhinn seo, is é an costas iomlán a bhaineann lena rannpháirtíocht an ranníocaíocht airgeadais le buiséad Oifig BEREC atá le híoc ag údarás rialála náisiúnta na hÚcráine chun páirt a ghlacadh in BEREC. Cinnfear na méideanna i gcomhréir le pointe 6.2.
                     
                  
                     
                        (2)
                     
                     
                        Leis an ranníocaíocht airgeadais atá le híoc ag údarás rialála náisiúnta na hÚcráine, de réir phointe 6.1, cumhdófar na costais seo a leanas:
                        
                                    —
                                 
                                 
                                    costais maidir le haisíocaíocht speansas taistil ionadaithe an údaráis rialála náisiúnta le haghaidh chruinnithe BEREC, de réir rialacha aisíocaíochta BEREC;
                                 
                              
                                    —
                                 
                                 
                                    costais riaracháin a bhaineann leis na haisíocaíochtaí thuasluaite ar speansais taistil, arb é a n-uasmhéid 3 % de na méideanna a íocadh mar aisíocaíochtaí ar speansais taistil;
                                 
                              
                                    —
                                 
                                 
                                    costais riaracháin a bhaineann le rannpháirtíocht fhoriomlán an údaráis rialála náisiúnta in obair BEREC.
                                 
                              
                  
                     
                        (3)
                     
                     
                        Is é BEREC a chinnfidh méid na ranníocaíochta, agus aird á tabhairt, inter alia, ar na misin a bhfuil coinne leo sa bhliain atá le teacht agus ar na misin a bhí ann agus na haisíocaíochtaí sa bhliain/sna blianta a chuaigh thart.
                     
                  
                     
                        (4)
                     
                     
                        Cuirfear ranníocaíocht an údaráis rialála náisiúnta chun feidhme i gcomhréir le rialacha airgeadais Oifig BEREC, arna nglacadh de bhun Airteagal 29 de Rialachán (AE) 2018/1971.
                     
                  
                     
                        (5)
                     
                     
                        Déanfaidh Oifig BEREC costais taistil agus costais chothaithe a thabhaíonn ionadaithe agus saineolaithe údarás rialála náisiúnta na hÚcráine chun páirt a ghlacadh in obair BEREC agus in obair Oifig BEREC, lena n-áirítear cruinnithe gaolmhara, a aisíoc de réir na rialacha a leagtar síos sa Chinneadh ó Bhord Bainistíochta Oifig BEREC a bhaineann le haisíocaíocht speansas taistil, cothaithe agus eile arna dtabhú ag daoine nach bhfuil fostaithe ag Oifig BEREC le linn turais arna ndéanamh acu (2).
                        
                                    (1)
                                 
                                 
                                    Tar éis theacht i bhfeidhm an Chinnidh seo agus ag tús gach bliana ina dhiaidh sin, seolfaidh Oifig BEREC chuig an údarás rialála náisiúnta glao ar chistí a chomhfhreagraíonn dá ranníocaíocht leis an nGníomhaireacht faoin gCinneadh seo.
                                 
                              
                                    (2)
                                 
                                 
                                    Sloinnfear an ranníocaíocht sin in EUR agus íocfar í isteach i gcuntas bainc EUR de chuid Oifig BEREC.
                                 
                              
                                    (3)
                                 
                                 
                                    Íocfaidh údarás rialála náisiúnta na hÚcráine a ranníocaíocht de réir an ghlao ar chistí ar a thaobh féin laistigh de 30 lá tar éis d’Oifig BEREC an glao ar chistí a sheoladh.
                                 
                              
                                    (4)
                                 
                                 
                                    Is é an toradh a bheidh ar aon mhoill ar íocaíocht na ranníocaíochta go n-íocfaidh an t-údarás rialála náisiúnta ús ar an méid gan íoc ón dáta dlite. Comhfhreagraíonn an ráta úis don ráta arna chur i bhfeidhm ag an mBanc Ceannais Eorpach ar an dáta dlite le haghaidh a chuid oibríochtaí in EUR, móide 1,5 pointe céatadáin.
                                 
                              
                  7.   Socruithe mionsonraithe oibre
            
            
                     
                        (1)
                     
                     
                        Sonróidh Bord Rialálaithe BEREC agus Bord Bainistíochta Oifig BEREC na socruithe mionsonraithe oibre le haghaidh rannpháirtíocht údarás rialála náisiúnta na hÚcráine, i gcás inar gá, i gcomhréir le Rialachán (AE) 2018/1971 agus leis na Téarmaí Tagartha seo.
                     
                  
                     
                        (2)
                     
                     
                        Féadfaidh údarás rialála náisiúnta na hÚcráine a bheith rannpháirteach in obair BEREC, lena n-áirítear Bord Rialálaithe BEREC agus na Meithleacha, agus in obair Bhord Bainistíochta Oifig BEREC ó lá theacht i bhfeidhm an Chinnidh seo, gan beann ar thabhairt chun críche na socruithe mionsonraithe oibre dá dtagraítear i bpointe 7.1.
                     
                  
               (1)  Rialachán (AE) 2018/1971 ó Pharlaimint na hEorpa agus ón gComhairle an 11 Nollaig 2018 lena mbunaítear Comhlacht na Rialálaithe Eorpacha um Chumarsáid Leictreonach (BEREC) agus Gníomhaireacht Tacaíochta BEREC (Oifig BEREC) lena leasaítear Rialachán (AE) 2015/2120 agus lena n-aisghairtear Rialachán (CE) Uimh. 1211/2009, IO L 321, 17.12.2018, lch. 1.
            
               (2)  Cinneadh Uimh. MB/2019/20 an 6 Nollaig 2019 ó Bhord Bainistíochta na Gníomhaireachta um Thacaíocht do BEREC a bhaineann le haisíocaíocht speansas taistil, cothaithe agus eile arna dtabhú ag daoine nach bhfuil fostaithe ag Oifig BEREC le linn turais arna ndéanamh acu agus lena n-aisghairtear an Cinneadh roimhe seo ón gCoiste Bainistíochta Uimh. MC/2015/13 an 2 Deireadh Fómhair 2015.